ཡང་མུ་མཐུད་དུ།རྒྱལ་ཁབ་མི་རིགས་གྲལ་རིམ་ཚོགས་པ་སོགས་ཀྱི་ཆེད་དུ།མྱི་སོ་སོ་རང་ཉིད་ཀྱི་ལུས་དང་ལོངས་སྤྱོད།ཚེ་དང་སྲོག།བླ་དང་རྣམ་ཤེས་ཚུན་ཆད་གཅེས་ཀྱང་འདོར་དགོས་ལ་ཕངས་ཀྱང་གཏོང་དགོས་སོ་ཟེར་ན།ད་གཟོད་གཞི་ནས་ཤེས་པ་རྣལ་དུ་གནས་པའི་མི་རྣམས་ལ་དོགས་པ་ཞིག་སྐྱེ་བར་ངེས་ཤིང་།བླུན་པོ་རྣམས་ལའང་འཇིགས་སྣང་ཕྲན་བུ་རེ་ཅིས་ཀྱང་སྐྱེ་སྲིད།འོན་ཀྱང་།གོང་དུ་རིམ་པའི་རིམ་པར་བསྒྲིགས་པའི་གཏན་ཚིགས་སམ་གནས་ལུགས་འདྲ་ཆགས་པོ་དེ་དག་ལ་ཁས་ལེན་སྔོན་དུ་ཤོར་ཚར་དུས།ད་ནི་དོན་དངོས་འདི་འདྲ་བ་ཡང་ཁས་མི་ལེན་རང་ལེན་དུ་གྱུར་སོང་བ་རེད།